**Aanaar kieldâst lii uuccâmnáál ALDATIPŠOO TOIMÂ 31.3.-22.4.2022**

Tooimâ soijimsaje lii Juávkkupäikki Kaamosranta sehe Toimâmkuávdáš.

Kaamosranta lii vádulij ulmui juávkkupäikki, mast láá 10+1 äššigâssaijeed.

Kaamosrantast olášuttoo pehtilittum palvâlemaassâm. Siämmáá rakânâsâst lii Toimâmkuávdáš, mast uárnejuvvoo váduláid ulmuid pargo- já peivitoimâ, mii tuárjoo ulmuu toimânaavcâid. Toimâ vuávájuvvoo individuaallávt tienuuvt, ete tot tuárju ulmuu pyereestvaijeem, argâeellim já uásálistemvuođâ. Toimâmkuávdáást uárnejuvvojeh maaŋgâpiäláliih pargoh já puđâldemtoimâ sehe vádulij nuorâi eehidpeivitoimâ.

Aldatipšoo pargo lii iänááš juávkkupääihist, kuás tot lii huolâttem- já tipšopargo, sehe koskâttuvâi meid toimâmkuávdáá peln, kuás pargo ana sistees peivitooimâ já aassâmvalmim stivrim sehe huolâttem- já tipšopargo.

Tohálâšvuotâiähtu: Aldatipšoo tođhos. Mij vaattâp registeristem Valvira áámmátulmui kuávdášregisterân.

Pargoäigihäämi lii pajepargo já pargo lii kuulmâvuárupargo.

Pargokuáhtásâš pälkki lii 2206,83 €/mp. Palvâlemkoskâvuođâ iävtuh já pargokuáhtásâš pälkki meriduvvojeh SOTI sopâmuš mield já toos lasseen máksoo Aanaar-lase 3 %.

Keččâlemäigi lii 4 mp.

Ovdil tooimâ vuástáväldim kalga väljejum toimâttiđ tuhhiittettee tuáhtártuođâštus (T-luámáttâh) tiervâsvuođâtilestis. Pargoost váttoo njuámmootavdâlaavâ 48 § vaattâm puákuttâssyeji.

Aanaar kieldâ lii suovâttes pargosiärvus.

Toimâ tiävdoo sopâmuš mield.

Lasetiäđuid adelává vá. ovdánemvádduhuolâttâs stivrejeijee Irja Karhumaa puh. 040 072 9806 [irja.karhumaa@inari.fi](mailto:irja.karhumaa@inari.fi)

já lájádâstipšo hovdâ Katriina Halmeaho, puh. 040 622 7744 [katriina.halmeaho@inari.fi](mailto:katriina.halmeaho@inari.fi)

Tooimân puáhtá uuccâđ nuuvt, ete kuáđá ucâmuš Aanaar kieldâ šleđgâlii pargouuccâmpalvâlusân čujottâsâst www.kuntarekry.fi.

Jis ij lah máhđulâš toohâđ šleđgâlii ucâmuš, te ucâmuš kalga toimâttiđ poostâ peht: Inarin kunta, Sosiaali- ja terveysosasto/ Laitoshoidon johtaja Katriina Halmeaho, Piiskuntie 2, 99800 Ivalo. Kovertân merkkim: "hakemus lähihoitajan toimeen / Keva".

Tohálâšvuođâ čäittee tuođâštusâid sehe eres tuođâštusâid, moid occee haalijd keessiđ, kalga lahteđ Kuntarekry ucâmušân tâi vuolgâttiđ sierâ paajaabeln mainâšum postâčujottâsân.

Avelist 31.3.2022 Lájádâstipšo hovdâ